તેના કારણે હવે અમેરિકાના ઇતિહાસમાં પ્રમુખ સામે સેનેટમાં ત્રીજી ઇમ્પિચમૅન્ટ ટ્રાયલ થશે.

તેમાં શું થઈ શકે તે અહીં તમને જણાવી રહ્યા છીએ.

શા માટે ઇમ્પિચમૅન્ટની કાર્યવાહી?

આ કન્ટેન્ટ ઉપલબ્ધ નથી

YouTube કન્ટેન્ટ પૂર્ણ, 1

બંધારણની જોગવાઈ પ્રમાણે પ્રતિનિધગૃહમાં પ્રમુખ સામે ઇમ્પિચમૅન્ટનો ઠરાવ મતદાનથી પસાર થયો તે પછી સેનેટમાં ટ્રાયલ કરવાની રહેશે.

પ્રતિનિધિગૃહમાં ઇમ્પિચમૅન્ટની કાર્યવાહી કરવામાં આવી, તેમાં પ્રમુખ સામે બે આક્ષેપ મૂકવામાં આવ્યા છે : 

એક કે તેમણે રાજકીય રીતે લાભ લેવા માટે વિદેશી રાષ્ટ્રની મદદ લીધી હતી અને બીજું કે તેમણે અમેરિકાની કૉંગ્રેસની કાર્યવાહીમાં અવરોધ ઊભો કર્યો હતો. 

રિપબ્લિકન પાર્ટીના પ્રમુખ ટ્રમ્પે આવી કોઈ ગેરરીતિ કર્યાંનું નકાર્યું છે અને આવી તપાસને પોતાની સામેના 'રાજકીય દ્વેષ' સમાન ગણાવી છે.

ટ્રમ્પ સામે આક્ષેપ મૂકાયો છે, કે તેમણે યુક્રેન માટેની લાખો ડૉલરની શસ્ત્ર સહાય અટકાવી રાખી હતી.

આ સિવાય યુક્રેનના પ્રમુખની વ્હાઇટ હાઉસની મુલાકાત અટકાવી રાખી, તેનો ઉપયોગ સોદાબાજી માટે કર્યો હતો. 

ડેમૉક્રેટિક પાર્ટીના તેમના હરીફ જો બિડેન સામે યુક્રેન તપાસ કરે તે માટે દબાણ લાવવા આવું કર્યાનો આક્ષેપ છે. ડેમૉક્રેટ્સ કહે છે કે આ પ્રમુખની સત્તાનો દુરુપયોગ છે. 

પ્રતિનિધિગૃહમાં પ્રમુખ સામે ઇમ્પિચમૅન્ટની કાર્યવાહી ચાલી તે દરમિયાન વ્હાઇટ હાઉસના સ્ટાફને ત્યાં ટેસ્ટિફાઈ કરવા જવાની મંજૂરી વ્હાઇટ હાઉસે આપી નહોતી. 

તેથી ડેમૉક્રેટ્સ સભ્યોએ ટ્રમ્પ સામે અમેરિકાની સંસદની કાર્યવાહીમાં અવરોધ મૂકવાનો પણ આરોપ મૂક્યો છે. 

• અમેરિકાના રાષ્ટ્રપતિ ડોનાલ્ડ ટ્રમ્પ વિરુદ્ધ મહાઅભિયોગના પ્રસ્તાવ મંજૂર

આગળ શું થશે?

ઇમ્પિચમૅન્ટની બાબતમાં બંધારણમાં અસ્પષ્ટતા છે - માત્ર એટલું જ જણાવાયું છે કે સંસદગૃહને 'ઇમ્પિચમેન્ટ માટેનો એકાધિકાર' છે અને તે ગ્રાન્ડ જૂરી તરીકે કાર્યવાહી કરીને આરોપો લગાવી શકે છે. 

તેની સામે બંધારણમાં સેનેટને "બધા જ ઇમ્પિચમૅન્ટની કાર્યવાહી ચલાવવાનો એકાધિકાર" છે તથા પ્રમુખને 'રાજદ્રોહ, લાંચ અથવા બીજા ગંભીર ગુના અને ગેરવર્તન' માટે ગુનેગાર ઠરાવવાનો અધિકાર છે એમ જણાવ્યું છે.

પ્રથમવાર આ પ્રકારની કાર્યવાહી પ્રમુખ ઍન્ડ્રૂ જૉન્સન સામે થઈ હતી અને આ બધા નિયમો તેના આધારે નક્કી થયેલા છે. 

જોકે આખરે તો કેવી રીતે કાર્યવાહી કરવી તેનો નિર્ણય રિપબ્લિકન પાર્ટીના નેતા મીચ મેક્કોનેલ અને ડેમૉક્રેટિક પક્ષના નેતા ચક શૂમરે કરવાનો... \n\nમને ઉપરના લેખ માટે સારું શીર્ષક આપો.
અમેરિકાના રાષ્ટ્રપતિ ડોનાલ્ડ ટ્રમ્પના ઇમ્પિચમૅન્ટ વિશેના દરેક સવાલના જવાબ